රාමචන්ද්‍ර නිවැරදිව හඳුනාගන්නා පරිදි ‘ලිබරල් ප‍්‍රජාතන්ත‍්‍රවාදී වටිනාකම් ගැන ‘අවංක’ හැඟීමකින් යුක්ත මධ්‍යම පාංතික වෘත්තිකයන් හා බුද්ධිමතුන් කවයක් මෙම ව්‍යාපාරයට සහයෝගය දෙමින්’ සිටින්නේ මේ තත්වය නිසාය.සිංහල-බෞද්ධ ජාතිකවාදී කඳවුර මෙම ව්‍යාපාරය මුළුමනින්ම සතුරු එකක් ලෙස සලකා ඊට පහර දීමට පටන් ගෙන තිබීමත්, රනිල් වික‍්‍රමසිංහ මේ ව්‍යාපාරය සමඟ ඉතා පරිස්සමෙන් ගණුදෙණුකරන ප‍්‍රවේශයක සිටීමත් මගින් පෙන්නුම් කෙරෙන්නේ මෙම තත්වයයි.ඍජුව කෙසේ වෙතත් වක‍්‍රව රාමචන්ද්‍ර අපට යෝජනා කරන්නේ මෙම ව්‍යාපාරයේ සීමාව වන්නේ විධායක ජනාධිපති ක‍්‍රමය අහෝසි කිරීම පිළිබඳ සටන්පාඨය බවයි.